Mihály Takáts

TAKÁTS Mihály [pr. taka:ĉ] estis hungara operkantisto (baritono) naskiĝinta en Nagybánya la 13-an de septembro 1861 kaj mortinta en Keszthely la 20-an de aŭgusto 1913.

 Kariero 
Mihály Takáts ricevis stipendion de Nacia Teatro (Budapeŝto) kaj li akiris operkantistan diplomon en Reĝa Muzikakademio en 1886. Lia ĉefinstruisto estis Richárd Pauli. Li debutis en 1883 kaj li estis gvidanta baritonulo ĝis sia morto de la Reĝa Operejo de Budapeŝto. Li estis elstara Wagner-kantisto, kiu ankaŭ en Bayreuth gastrolis. Li aperis ankaŭ kiel kanzonkantisto en 1894.

 Roloj 
 Valentin (Charles Gounod: Faŭsto);
 Rigoletto (Verdi);
 Don Giovanni (Mozart);
 Brankovics György (Ferenc Erkel);
 Wolfram, Biterolf (Wagner: Tannhäuser (opero));
 Scarpia (Puccini: Tosca);
 Almaviva gróf (Mozart: La geedziĝo de Figaro);
 Tiborc (Ferenc Erkel: Bánk bán).

 Fonto 
 Magyar Színházművészeti Lexikon

Kategorio:Hungaraj operkantistoj
Kategorio:Transilvaniaj hungaroj